राज्य के सबसे सबसे प्रभावशाली मंत्रियों में से एक और चमोली ज़िले के प्रभारी मंत्री प्रकाश पंत चमोली दौरे पर हैं. दो दिवसीय दौरे के दूसरे दिन पंत ने घाट विकासखण्ड के धुर्मा क्षेत्र का दौरा किया. यहां ग्रामीणों ने प्रशासन की लेट लतीफी पर नाराजगी जाहिर की और प्रभारी मंत्री से आपदाग्रस्त कुंडी गांव आने की मांग की. प्रशासन के इससे इनकार पर ग्रामीण भड़क गए. उन्होंने मंत्री के काफ़िले को रोकने का प्रयास किया और सरकार के खिलाफ जमकर नारेबाज़ी की.